ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ശുചിത്വം തന്നെ സേവനം പ്രസ്ഥാനത്തില് അണിചേരാന് പ്രധാനമന്ത്രിയുടെ ആഹ്വാനം
'ശുചിത്വം തന്നെ സേവനം' പ്രസ്ഥാനത്തിന്റെ ഭാഗമാകാന് പ്രധാനമന്ത്രി ശ്രീ നരേന്ദ്ര മോദി ഏവരെയും ആഹ്വാനം ചെയ്തു.
പ്രധാനമന്ത്രി പറഞ്ഞു, 'ഒക്ടോബര് രണ്ടിന് ഗാന്ധിജിയുടെ 150-ാം ജന്മ വാര്ഷികത്തിന് നാം തുടക്കം കുറിക്കുകയാണ്. ശുചിത്വമുള്ള ഒരു ഇന്ത്യയെന്ന ബാപ്പുജിയുടെ സ്വപ്നം സാക്ഷാത്ക്കരിക്കുന്നതിന് ലക്ഷ്യമിട്ടുള്ള ഐതിഹാസിക ബഹുജന പ്രസ്ഥാനമായ ശുചിത്വ ഭാരത ദൗത്യം നാല് വര്ഷം പൂര്ത്തിയാക്കുന്നതും ഈ ദിവസമാണ്.
ശുചിത്വ ഭാരതത്തിനായി യത്നിക്കുന്ന എല്ലാവരെയും ഞാന് അഭിവാദ്യം ചെയ്യുന്നു.
'ശുചിത്വം തന്നെ സേവനം' പ്രസ്ഥാനം സെപ്റ്റംബര് 15 ന് തുടക്കമിടുകയാണ്. ബാപ്പുവിന് പ്രണാമമര്പ്പിക്കാനുള്ള വലിയൊരു ശ്രമമാണിത്.
വരൂ, ഈ പ്രസ്ഥാനത്തിന്റെ ഭാഗമായി ഒരു ശുചിത്വ ഭാരതം സൃഷ്ടിക്കാനുള്ള ശ്രമങ്ങള്ക്ക് ശക്തി പകരൂ.
15-ാം തീയതി രാവിലെ 9.30 ന് നാം എല്ലാവരും ഒത്ത് ചേര്ന്ന് 'ശുചിത്വം തന്നെ സേവനം' പ്രസ്ഥാനത്തിന് തുടക്കം കുറിക്കും. ശുചിത്വ ഭാരത ദൗത്യം ശക്തിപ്പെടുത്തുന്നതിന് ശുഷ്കാന്തിയോടെ പ്രവര്ത്തിച്ചവരോടുള്ള ആശയവിനിമയം ഞാന് ഉറ്റുനോക്കുകയാണ്. അതേ തുടര്ന്ന് ശുചീകരണ പ്രവര്ത്തനങ്ങള് ആരംഭിക്കും'.
(Visitor Counter : 149
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി , ജൂലൈ 25,2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 43.31 കോടി ഡോസ് വാക്സിൻ
രാജ്യത്താകമാനം ഇതുവരെ 3,05,43,138 പേർ രോഗമുക്തരായി
രോഗമുക്തി നിരക്ക് 97.36%
കഴിഞ്ഞ 24 മണിക്കൂറിനിടെ 39,972 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 39,742 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,08,212
ചികിത്സയിലുള്ളത് ആകെ രോഗബാധിതരുടെ 1.30 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.24 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.31%, തുടർച്ചയായ 34 -ാം ദിവസവും 3 ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 45.62 കോടി പരിശോധനകൾ.
SKY
(Visitor Counter : 135
സാമൂഹ്യനീതി, ശാക്തീകരണ മന്ത്രാലയം
ഭിന്നശേഷിക്കാരുടെ പുനരധിവാസവുമായി ബന്ധപ്പെട്ട ആറു മാസം നീളുന്ന ആദ്യ CBID പരിപാടിക്ക് കേന്ദ്ര സർക്കാർ തുടക്കം കുറിച്ചു
ന്യൂഡൽഹി, മെയ് 19, 2021
രാജ്യത്തെ ഭിന്നശേഷിക്കാരുടെ പുനരധിവാസം ലക്ഷ്യമിട്ടുള്ള ആറുമാസം നീളുന്ന സാമൂഹിക അടിസ്ഥാന സമഗ്ര വികസന പദ്ധതിയ്ക്ക്  കേന്ദ്ര സാമൂഹ്യനീതി ശാക്തീകരണ മന്ത്രി ഡോക്ടർ തവാർചന്ദ് ഗെഹ്ലോട്ട് രാജ്യത്ത് തുടക്കം കുറിച്ചു.
ഭിന്നശേഷിക്കാരുടെ ശാക്തീകരണം ഉറപ്പാക്കുന്നതിന്റെ ഭാഗമായി അവരുടെ പുനരധിവാസം, വികസനം എന്നിവയ്ക്ക് വിദഗ്ധ പരിശീലനം ലഭിച്ച വ്യക്തികളെ ലഭ്യമാക്കുന്നതിനായാണ് മെൽബൺ സർവകലാശാലയുമായി സഹകരിച്ച് ഈ പരിപാടി വികസിപ്പിച്ചതെന്ന് ഡോക്ടർ തവാർചന്ദ് ഗെഹ്ലോട്ട് ചടങ്ങിൽ അഭിപ്രായപ്പെട്ടു. ഈ മഹാമാരി കാലത്ത്, രാജ്യത്തെ ഭിന്നശേഷിക്കാർക്കായുള്ള ഫസ്റ്റ് ഹാൻഡ് കൗൺസിലർമാർ/ഗൈഡുകളുടെ ആവശ്യകതയ്ക്ക് പ്രാധാന്യമേറിയതായും അദ്ദേഹം അഭിപ്രായപ്പെട്ടു.
പ്രത്യേക വൈദഗ്ധ്യമുള്ള വ്യക്തികളെ വാർത്തെടുക്കുന്ന ഇത്തരത്തിലൊരു പരിപാടി രാജ്യത്ത് ഇതാദ്യമാണ്. അപകടസാധ്യതയുള്ള കേസുകൾ തിരിച്ചറിയുക, വിദഗ്ധ സഹായം ലഭ്യമാകുന്ന ഏറ്റവും അടുത്തുള്ള കേന്ദ്രങ്ങളെ പറ്റി മാതാപിതാക്കൾ/പാലകർ എന്നിവർക്ക് വിവരങ്ങൾ ലഭ്യമാക്കുക, ഭിന്നശേഷിക്കാർക്കുള്ള സർക്കാർ പദ്ധതികളുടെ സഹായം സ്വീകരിക്കാൻ ആവശ്യമായ മാർഗ്ഗനിർദ്ദേശങ്ങൾ നൽകുക തുടങ്ങിയ സേവനങ്ങൾ ഇവർ ലഭ്യമാക്കും
പാഠ്യപദ്ധതിയുമായി ബന്ധപ്പെട്ട 6 ബുക്ക്ലെറ്റുകളും ചടങ്ങിൽ പ്രകാശനം ചെയ്തു.
ഭിന്നശേഷിക്കാരെ സമൂഹത്തിൽ കൂടുതലായി ഉൾപ്പെടുത്തുന്ന പ്രവർത്തനങ്ങളിൽ ആശാ - അംഗനവാടി ജീവനക്കാർക്കൊപ്പം സാമൂഹിക തലത്തിൽ, താഴെക്കിടയിൽ പ്രവർത്തിക്കാൻ കഴിയുന്ന പുനരധിവാസ പ്രവർത്തകരെ സൃഷ്ടിക്കാൻ പരിപാടി ലക്ഷ്യമിടുന്നു. ഭിന്നശേഷിക്കാരുടെ സുഹൃത്തുക്കൾ എന്നർത്ഥമുള്ള ദിവ്യങ് മിത്ര  എന്ന പേരിലാകും ഇവർ അറിയപ്പെടുക.
ഭിന്നശേഷി ശാക്തീകരണ വകുപ്പിന്റെ 7 ദേശീയ സ്ഥാപനങ്ങളിലും, സാമൂഹിക അടിസ്ഥാന പുനരധിവാസ പ്രവർത്തനങ്ങളിൽ പരിചയമുള്ള 7-9 സന്നദ്ധ സ്ഥാപനങ്ങളിലും പരീക്ഷണാടിസ്ഥാനത്തിൽ 2 ബാച്ചായി പരിപാടി നടപ്പാക്കാനാണ് റീഹാബിലിറ്റേഷൻ കൗൺസിൽ ഓഫ് ഇന്ത്യ ഉദ്ദേശിക്കുന്നത്.
ഇംഗ്ലീഷ്, ഹിന്ദി ഭാഷകൾക്കുപുറമേ ഗുജറാത്തി, മറാഠി, ബംഗാളി, തെലുങ്ക്, തമിഴ്, ഗാറോ എന്നീ ഏഴ് പ്രാദേശിക ഭാഷകളിലും പരിപാടി ലഭ്യമാക്കും.
600 പേരോളം ഉൾപ്പെടുന്ന ഒന്നാം ബാച്ചിന്റെ ക്ലാസുകൾ ഈ ഓഗസ്റ്റിൽ തുടങ്ങാൻ ആകും എന്നാണ് പ്രതീക്ഷിക്കുന്നത്. കോവിഡ് സാഹചര്യം പരിഗണിച്ച് ഓഫ്ലൈൻ/ഓൺലൈൻ മാതൃകകളിൽ ആകും പരിശീലനം സംഘടിപ്പിക്കുക.
റീഹാബിലിറ്റേഷൻ കൗൺസിൽ ഓഫ് ഇന്ത്യക്ക് കീഴിലുള്ള നാഷണൽ ബോർഡ് ഓഫ് എക്സാമിനേഷൻ ഇൻ റിഹാബിലിറ്റേഷൻ, പരീക്ഷകൾ നടത്തുകയും വിജയകരമായി പരിശീലനം പൂർത്തിയാക്കുന്ന വിദ്യാർഥികൾക്ക് സർട്ടിഫിക്കറ്റുകൾ സമ്മാനിക്കുകയും ചെയ്യും.
പരിപാടി കൂടുതൽ വിപുലീകരിക്കുന്നതനുസരിച്ച് എല്ലാ സംസ്ഥാനങ്ങളെയും കേന്ദ്രഭരണ പ്രദേശങ്ങളെയും ഉൾപ്പെടുത്തുന്നതാണ്.
RRTN/SKY
(Visitor Counter : 207
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 197.11 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 94,420 പേര്
ചികിത്സയിലുള്ളത് 0.22 ശതമാനം പേര്
രോഗമുക്തി നിരക്ക് 98.57%
കഴിഞ്ഞ 24 മണിക്കൂറിനിടെ 15,208 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,27,87,606 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 17,073 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 86.10 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,03,604 പരിശോധനകള്.
(ND
ഉപരാഷ്ട്രപതിയുടെ കാര്യാലയം
പുതിയ കോവിഡ്-19 വകഭേദങ്ങളുടെ ജീനോം സീക്വൻസിംഗ് വേഗത്തിൽ നിർണയിക്കാൻ ഉപരാഷ്ട്രപതി ആവശ്യപ്പെട്ടു
ന്യൂഡൽഹി, ജൂലൈ 02, 2021
അനുയോജ്യമായ വാക്സിനുകളും മരുന്നുകളും കണ്ടെത്തുന്നത് വേഗത്തിലാക്കാൻ പുതിയ കോവിഡ്-19 വൈറസ് വകഭേദങ്ങളുടെ ജീനോം സീക്വൻസിംഗ് എത്രയും പെട്ടെന്ന് നിർണയിക്കണം എന്ന് ഉപരാഷ്ട്രപതി ശ്രീ എം വെങ്കയ്യ നായിഡു ആവശ്യപ്പെട്ടു. ഉപരാഷ്ട്രപതി, ഹൈദരാബാദിലെ സിസിഎംബിയുടെ ലാക്കോൺസ്  സന്ദർശിച്ചു.
വൈറസുകളുടെ ജനിതക മാറ്റം വന്ന പുതിയ വകഭേദങ്ങളെ തിരിച്ചറിയുന്നതിൽ നിർണ്ണായക പങ്ക് വഹിക്കുന്ന ജീനോം സീക്വൻസിംഗ് കോവിഡ്-19 ന്റെ വ്യാപനത്തെ ചെറുക്കാൻ സഹായിക്കുന്നതായും ശാസ്ത്രജ്ഞരെയും ഗവേഷകരേയും അഭിസംബോധന ചെയ്തുകൊണ്ട് ശ്രീ നായിഡു പറഞ്ഞു. മരുന്നുകളുടെ കാര്യത്തിൽ സമയബന്ധിതമായ ഇടപെടലുകൾക്ക് ഇത് സഹായകമാകുമെന്നും അദ്ദേഹം പറഞ്ഞു.
രാജ്യത്തെ ഏതാനും മൃഗശാലകളിൽ പൂച്ച വർഗത്തിൽ പെട്ട വലിയ ജന്തുക്കൾക്ക് കോവിഡ് റിപ്പോർട്ട് ചെയ്ത സാഹചര്യത്തിൽ വകഭേദങ്ങളുടെ ജീനോം സീക്വൻസിംഗിന്റെ ആവശ്യകത നിർണായകമാണെന്ന് ശ്രീ നായിഡു പറഞ്ഞു. മനുഷ്യരിൽ നിന്ന് മൃഗങ്ങളിലേക്ക് അല്ലെങ്കിൽ തിരിച്ചും ഒരു വൈറസിന്റെ വർഗ വ്യാപനം ഉണ്ടായാൽ അത് പുതിയ വകഭേദത്തിന്റെ രൂപീകരണത്തിലേക്ക് നയിക്കുമെന്ന് അദ്ദേഹം ചൂണ്ടിക്കാട്ടി. മഹാമാരിക്കെതിരായ നിരന്തരമായ പോരാട്ടത്തിൽ പുതിയ വകഭേദങ്ങൾ പുതിയ വെല്ലുവിളികൾ സൃഷ്ടിച്ചേക്കാമെന്നും അദ്ദേഹം പറഞ്ഞു.
വിവിധ സാർസ്-കോവ്-2 വകഭേദങ്ങളെ നിർവീര്യമാക്കാൻ കഴിയുന്ന ഒരു സാർവത്രിക വാക്സിൻ വികസിപ്പിക്കാനുള്ള സാധ്യതയെക്കുറിച്ച് പഠിക്കാൻ ഗവേഷണ സ്ഥാപനങ്ങൾ അന്താരാഷ്ട്ര സഹകരണം ശക്തിപ്പെടുത്തേണ്ടതിന്റെ ആവശ്യകതയും ഉപരാഷ്ട്രപതി ഊന്നിപ്പറഞ്ഞു.
വാക്സിൻ വിമുഖത ഒഴിവാക്കാൻ ജനങ്ങളോട് അഭ്യർത്ഥിച്ച ശ്രീ നായിഡു ഇന്ത്യയിൽ നിർമ്മിച്ച വാക്സിനുകൾ സുരക്ഷിതവും ഫലപ്രദവുമാണെന്നും എല്ലാവരും വാക്സിൻ എടുക്കണമെന്നും, വാക്സിൻ എടുക്കാൻ മറ്റുള്ളവരെ പ്രോത്സാഹിപ്പിക്കണമെന്നും ആവർത്തിച്ചു. സാംസ്കാരിക, കായിക രംഗത്തെ പ്രമുഖർ, വാക്സിനേഷൻ യജ്ഞത്തിൽ സജീവ പങ്കാളികളാകാനും വാക്സിനേഷനായി ജനങ്ങളെ പ്രേരിപ്പിക്കാനും അദ്ദേഹം ആഹ്വാനം ചെയ്തു. “വാക്സിനേഷൻ യജ്ഞം ഒരു ദേശീയ മുന്നേറ്റമായി മാറണം”, അദ്ദേഹം പറഞ്ഞു.
സന്ദർശന വേളയിൽ ഉപരാഷ്ട്രപതി ‘ആൻ ഇൻട്രൊഡക്ഷൻ ടു ജനറ്റിക് റിസോഴ്സ് ബാങ്ക്സ് ഫോർ വൈൽഡ്ലൈഫ് കൺസർവേഷൻ' എന്ന പുസ്തകം പുറത്തിറക്കി. ഗവേഷകരുമായും അദ്ദേഹം സംവദിച്ചു.
RRTN/SKY
(Visitor Counter : 174
പ്രധാനമന്ത്രിയുടെ ഓഫീസ്
ഇസ്രായേലിലെ ഭീകരാക്രമണ വാര്ത്തകളില് പ്രധാനമന്ത്രി ഞെട്ടല് രേഖപ്പെടുത്തി
ഈ ദുഷ്കരമായ സമയത്ത് ഇന്ത്യ ഇസ്രായേലിനോട് ഐക്യദാര്ഢ്യം പ്രകടിപ്പിക്കുന്നു: പ്രധാനമന്ത്രി
ഇസ്രായേലിലെ ഭീകരാക്രമണ വാര്ത്തകളില് പ്രധാനമന്ത്രി ശ്രീ നരേന്ദ്ര മോദി അഗാധമായ ഞെട്ടല് രേഖപ്പെടുത്തി. ഈ ദുഷ്കരമായ സമയത്ത് ഇന്ത്യ ഇസ്രായേലിനോട് ഐക്യദാര്ഢ്യത്തോടെ നിലകൊള്ളുന്നുവെന്നും ചിന്തകളും പ്രാര്ത്ഥനകളും നിരപരാധികളായ ഇരകള്ക്കും അവരുടെ കുടുംബങ്ങള്ക്കും ഒപ്പമാണെന്നും അദ്ദേഹം വ്യക്തമാക്കി.
''ഇസ്രായേലിലെ ഭീകരാക്രമണ വാര്ത്തയില് അഗാധമായ ഞെട്ടല്. നമ്മുടെ ചിന്തകളും പ്രാര്ത്ഥനകളും നിരപരാധികളായ ഇരകള്ക്കും അവരുടെ കുടുംബങ്ങള്ക്കും ഒപ്പമുണ്ട്. ഈ ദുഷ്കരമായ സമയത്ത് നാം ഇസ്രായേലിനോട് ഐക്യദാര്ഢ്യം പ്രകടിപ്പിക്കുന്നു'', എക്സില് പ്രധാനമന്ത്രി പോസ്റ്റ് ചെയ്തു.
NS
(
രാജ്യരക്ഷാ മന്ത്രാലയം
തദ്ദേശീയ യുദ്ധ കപ്പല് രൂപകല്പ്പനയ്ക്ക്വെര്ച്ച്വല്റിയാലിറ്റിസെന്റര്
രാജ്യരക്ഷാ മന്ത്രാലയത്തിന് കീഴിലുള്ള ന്യൂഡല്ഹിയിലെഡയറക്ടറേറ്റ്ഓഫ് നേവല്ഡിസൈനില്സ്ഥാപിച്ച പ്രഥമഅത്യാധുനികവെര്ച്ച്വല്റിയാലിറ്റിസെന്റര്  നാവികസേനാമേധാവിഅഡ്മിറല്സുനില് ലാന്ബ ഉദ്ഘാടനം ചെയ്തു. നാവികസേനയുടെതദ്ദേശീയ യുദ്ധ കപ്പല് രൂപ കല്പ്പനയ്ക്ക് ഈ കേന്ദ്രം വന് തോതില്ആക്കമേകും.
കേന്ദ്രത്തിന്റെ നിര്മ്മാണത്തില് നാവികസേനാ മേധാവിഡയറക്ടറേറ്റിനെ അഭിനന്ദിച്ചു. യുദ്ധ കപ്പലുകളുടെരൂപ കല്പ്പനയില്ഡിസൈനര്മാരും, നാവികസേനയും തമ്മില് നിരന്തരമുള്ളകൂട്ട് പ്രവര്ത്തനത്തിന് ഈ കേന്ദ്രം സഹായിക്കുമെന്ന്അദ്ദേഹം പറഞ്ഞു.
1960 കളിലാണ്ഡയറക്ടറേറ്റ്ഓഫ് നേവല് ഡിസൈന് രൂപംകൊണ്ടത്. യുദ്ധ കപ്പലുകള്തദ്ദേശീയമായിരൂപ കല്പ്പന ചെയ്യുന്നതിന് ഇന്ത്യന് നാവികസേനയ്ക്ക്സ്വയം പര്യാപ്തത നേടിക്കൊടുത്തതില്ഡയറക്ടറേറ്റിന് മുഖ്യ പങ്ക് ഉണ്ട്. ഇതുവരെ 19 യുദ്ധ കപ്പലുകള്രൂപ കല്പ്പന ചെയ്തകേന്ദ്രം 90 ലേറെ പ്ലാറ്റ്ഫോമുകളും ഇതിനകം നിര്മ്മിച്ചിട്ടുണ്ട്.
ND MRD- 246
(Visitor Counter : 99
മന്ത്രിസഭ
അന്താരാഷ്ട്ര സൗര സഖ്യ കരാര് ഭേദഗതി കേന്ദ്ര മന്ത്രിസഭ അംഗീകരിച്ചു
ഐക്യ രാഷ്ട്രസഭയില് അംഗങ്ങളായ എല്ലാ രാജ്യങ്ങള്ക്കും അന്താരാഷ സൗര സഖ്യത്തില്  അംഗത്വം അനുവദിക്കുന്നതിന് സഖ്യത്തിന്റെ ചട്ടക്കൂട് കരാര് ഭേദഗതി ചെയ്യാന് ഐ.എസ്.എ. യുടെ ആദ്യ സഭാ സമ്മേളനത്തില് കൊണ്ടു വന്ന പ്രമേയത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അനുമതി നല്കി.
പ്രയോജനങ്ങള്:
(അന്താരാഷ്ട്ര സൗര സഖ്യത്തിന്റെ പ്രയോജനം തുറന്ന് കൊടുക്കുന്നത് സൗരോര്ജ്ജ വികസനത്തിനും, വിന്യാസത്തിനുമുള്ള സാര്വ്വദേശീയ അഭ്യര്ത്ഥനയോടെ സൗരോര്ജ്ജത്തെ ആഗോള കാര്യപരിപാടിയില് ഉള്പ്പെടുത്താനാകും. ഐക്യരാഷ്ട്രസഭയിലെ അംഗങ്ങളെ എല്ലാം ഐ.എസ്.എ. യില് ഉള്പ്പെടുത്തുന്നത് വഴി സഖ്യം കൂടുതല് കരുത്താര്ജ്ജിക്കും. ഐ.എസ്.എ. യുടെ അംഗസംഖ്യ വിപുലീകരിക്കുന്നത് ലോകത്തിന് മൊത്തത്തില് ഗുണകരമായി മാറും.
പ്രധാനമന്ത്രിയുടെ ഓഫീസ്
ഗുജറാത്ത് മുഖ്യമന്ത്രിയായി സത്യപ്രതിജ്ഞ ചെയ്ത ഭൂപേന്ദ്ര പട്ടേലിനെ പ്രധാനമന്ത്രി അഭിനന്ദിച്ചു
ഗുജറാത്ത് മുഖ്യമന്ത്രിയായി സത്യപ്രതിജ്ഞ ചെയ്ത ഭൂപേന്ദ്ര പട്ടേലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. അദ്ദേഹം വിജയ് രൂപാണി ജിയെ പ്രശംസിക്കുകയും , അഞ്ച് വർഷം മുഖ്യമന്ത്രിയായിരിക്കെ, വിജയ് രൂപാണി ജി ജനസൗഹൃദമായ പല നടപടികളും സ്വീകരിച്ചിട്ടുണ്ടെന്നും പറഞ്ഞു. സമൂഹത്തിലെ എല്ലാ വിഭാഗങ്ങൾക്കും വേണ്ടി അദ്ദേഹം അക്ഷീണം പ്രവർത്തിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു :
"ഗുജറാത്ത് മുഖ്യമന്ത്രിയായി സത്യപ്രതിജ്ഞ ചെയ്തതിന് ഭൂപേന്ദ്ര ഭായിക്ക് അഭിനന്ദനങ്ങൾ. വർഷങ്ങളായി എനിക്ക് അദ്ദേഹത്തെ അറിയാം, അദ്ദേഹത്തിന്റെ മാതൃകാപരമായ പ്രവർത്തനം ഞാൻ കണ്ടിട്ടുണ്ട്, അത് ബിജെപി സംഘടനയിലായാലും പൗര ഭരണത്തിലായാലും സമൂഹ സേവനത്തിലായാലും. അദ്ദേഹം തീർച്ചയായും ഗുജറാത്തിന്റെ വളർച്ചാ പാതയെ സമ്പന്നമാക്കും.
അഞ്ച് വർഷം മുഖ്യമന്ത്രിയായിരിക്കെ, വിജയ് രൂപാണി ജി ജനസൗഹൃദമായ നിരവധി നടപടികൾ സ്വീകരിച്ചിട്ടുണ്ട്. സമൂഹത്തിലെ എല്ലാ വിഭാഗങ്ങൾക്കും വേണ്ടി അദ്ദേഹം അക്ഷീണം പ്രവർത്തിച്ചു. വരും കാലങ്ങളിലും അദ്ദേഹം പൊതുസേവനത്തിന് സംഭാവന നൽകുമെന്ന് എനിക്ക് ഉറപ്പുണ്ട്.
ഉപരാഷ്ട്രപതിയുടെ കാര്യാലയം
മികച്ച ശാസ്ത്ര മാതൃകകൾ പിന്തുടർന്ന് കൊണ്ട് ഭാവിയിലേക്ക് സജ്ജമാകാൻ സിഎസ്ഐആറിനോട് ഉപരാഷ്ട്രപതി ആവശ്യപ്പെട്ടു
ന്യൂ ഡൽഹി: സെപ്റ്റംബർ 26, 2021
ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന്, കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ചിനോട്  സ്വയം പുനരുജ്ജീവിപ്പിക്കാനും ഏറ്റവും മികച്ച ശാസ്ത്ര മാതൃകകൾ പിന്തുടർന്ന് കൊണ്ട് ഭാവിയിലേക്ക് സജ്ജമാകാനും ആവശ്യപ്പെട്ടു.
ഇന്ന്, സിഎസ്ഐആറിന്റെ 80-ാമത് സ്ഥാപക ദിനാഘോഷത്തിൽ പങ്കെടുത്ത അദ്ദേഹം സിഎസ്ഐആർ ലബോറട്ടറികളും ഇൻസ്റ്റിറ്റ്യൂട്ടുകളും ദീർഘകാല ശാസ്ത്ര-സാങ്കേതിക പരിഹാരങ്ങൾ ആവശ്യമുള്ള വെല്ലുവിളികളെ നേരിടണം എന്ന് അഭിപ്രായപ്പെട്ടു.
(കാർഷിക ഗവേഷണത്തിൽ സിഎസ്ഐആർ കൂടുതൽ ശ്രദ്ധ ചെലുത്തണമെന്നും കർഷകർ അഭിമുഖീകരിക്കുന്ന പ്രശ്നങ്ങൾ പരിഹരിക്കുന്നതിനായി പുതിയ സാങ്കേതികവിദ്യകളും പരിഹാരങ്ങളും ആവിഷ്കരിക്കണമെന്നും ശ്രീ നായിഡു അഭ്യർത്ഥിച്ചു. കാലാവസ്ഥാ വ്യതിയാനം, മയക്കുമരുന്ന് പ്രതിരോധം, മലിനീകരണം, മഹാമാരി-പകർച്ചവ്യാധി വ്യാപനം എന്നിവ ശാസ്ത്ര സമൂഹത്തിന്റെ ശ്രദ്ധ ആവശ്യമുള്ള വെല്ലുവിളികളിൽ ചിലതാണ് എന്ന് അദ്ദേഹം പറഞ്ഞു.
കോവിഡ് -19 മഹാമാരി ഒരു അപ്രതീക്ഷിത പ്രതിസന്ധിയാണെന്നും അത്തരം നിരവധി വെല്ലുവിളികൾ ഇനിയും ഉണ്ടാകാം എന്ന് അഭിപ്രായപ്പെട്ട അദ്ദേഹം, പെട്ടെന്നുള്ളതും അപ്രതീക്ഷിതവുമായ ഏത് പ്രശ്നവും പരിഹരിക്കാൻ സി എസ് ഐ ആർ പോലുള്ള സ്ഥാപനങ്ങൾ സജ്ജമാകേണ്ടതുണ്ടെന്നും പറഞ്ഞു.
ചില മാനദണ്ഡങ്ങളുടെയും സ്രോതസ്സുകളുടെയും അടിസ്ഥാനത്തിൽ, ഗവേഷണ പ്രസിദ്ധീകരണങ്ങളുടെ കാര്യത്തിൽ ഇന്ത്യ ലോകത്ത് മൂന്നാം സ്ഥാനത്താണെന്ന് ചൂണ്ടിക്കാട്ടിയ ഉപരാഷ്ട്രപതി, ആഗോള ശാസ്ത്ര ഗവേഷണത്തിൽ ഇന്ത്യയുടെ സ്ഥാനം ക്രമാനുഗതമായി വർദ്ധിപ്പിച്ചതിന് ശാസ്ത്രജ്ഞരെയും ഗവേഷകരെയും അഭിനന്ദിച്ചു.
പ്രമുഖ ശാസ്ത്ര സ്ഥാപനങ്ങളുമായി അടുത്ത ബന്ധം സ്ഥാപിക്കാനും പ്രധാനപ്പെട്ട ഗവേഷണ-വികസന പദ്ധതികൾ കണ്ടെത്തി അവയിൽ നിക്ഷേപം നടത്താനും വാണിജ്യ വ്യവസായ മേഖലയോട് ഉപരാഷ്ട്രപതി ആവശ്യപ്പെട്ടു. ഇത് ധനസഹായം വർദ്ധിപ്പിക്കുക മാത്രമല്ല ഗുണനിലവാരവും നൂതനാശയങ്ങളും മെച്ചപ്പെടുത്തുകയും ചെയ്യും, അദ്ദേഹം കൂട്ടിച്ചേർത്തു.
കേന്ദ്ര ശാസ്ത്ര സാങ്കേതിക മന്ത്രി ഡോ. ജിതേന്ദ്ര സിംഗ്, മുതിർന്ന ശാസ്ത്രജ്ഞർ, ഗവേഷകർ, അവാർഡ് ജേതാക്കൾ എന്നിവർ ചടങ്ങിൽ പങ്കെടുത്തു.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി ജനുവരി രണ്ടിന് മീററ്റ് സന്ദർശിക്കും
700 കോടി രൂപ ചെലവിൽ സ്ഥാപിക്കുന്ന മേജർ ധ്യാന് ചന്ദ് സ്പോർട്സ് സർവ്വകലാശാലയുടെ തറക്കല്ലിടൽ പ്രധാനമന്ത്രി നിർവഹിക്കും
രാജ്യത്തിന്റെ എല്ലാ ഭാഗങ്ങളിലും ലോകോത്തര കായിക അടിസ്ഥാന സൗകര്യങ്ങൾ സ്ഥാപിക്കുക എന്ന പ്രധാനമന്ത്രിയുടെ കാഴ്ചപ്പാടിന് അനുസൃതം
അത്യാധുനികവും നവീനവുമായ സ്പോർട്സ് അടിസ്ഥാനസൗകര്യങ്ങളോടെ സർവ്വകലാശാല സജ്ജീകരിക്കും
പ്രധാനമന്ത്രി ശ്രീ നരേന്ദ്ര മോദി 2022 ജനുവരി 2-ന് മീററ്റ് സന്ദർശിക്കുകയും ഉച്ചയ്ക്ക് ഒരു മണിക്ക് മേജർ ധ്യാൻ ചന്ദ് സ്പോർട്സ് സർവ്വകലാശാലയുടെ തറക്കല്ലിടുകയും ചെയ്യും. മീററ്റിലെ സർധന പട്ടണത്തിലെ സലാവ, കൈലി ഗ്രാമങ്ങളിൽ ഏകദേശം 700 കോടി രൂപ ചെലവിലാണ് സർവകലാശാല സ്ഥാപിക്കുന്നത്.
കായിക സംസ്കാരം വളർത്തിയെടുക്കുകയും രാജ്യത്തിന്റെ എല്ലാ ഭാഗങ്ങളിലും ലോകോത്തര കായിക അടിസ്ഥാന സൗകര്യങ്ങൾ സ്ഥാപിക്കുകയും ചെയ്യുക എന്നതാണ് പ്രധാനമന്ത്രിയുടെ പ്രധാന ശ്രദ്ധാകേന്ദ്രങ്ങളിലൊന്ന്. മീററ്റിൽ മേജർ ധ്യാൻചന്ദ് സ്പോർട്സ് സർവ്വകലാശാല സ്ഥാപിക്കുന്നത് ഈ കാഴ്ചപ്പാട് സാക്ഷാത്കരിക്കുന്നതിനുള്ള ഒരു പ്രധാന ചുവടുവയ്പായിരിക്കും.
സിന്തറ്റിക് ഹോക്കി ഗ്രൗണ്ട്, ഫുട്ബോൾ ഗ്രൗണ്ട്, ബാസ്ക്കറ്റ്ബോൾ/വോളിബോൾ/ഹാൻഡ്ബോൾ/കബഡി ഗ്രൗണ്ട്, ലോൺ ടെന്നീസ് കോർട്ട്, ജിംനേഷ്യം ഹാൾ, സിന്തറ്റിക് റണ്ണിംഗ് സ്റ്റേഡിയം, നീന്തൽക്കുളം, വിവിധോദ്ദേശ്യ ഹാൾ എന്നിവയുൾപ്പെടെ അത്യാധുനികവും അത്യാധുനികവുമായ സ്പോർട്സ് അടിസ്ഥാന സൗകര്യങ്ങളോടെയാണ് സ്പോർട്സ് സർവകലാശാല സജ്ജീകരിച്ചിരിക്കുന്നത്. സൈക്ലിംഗ് വെലോഡ്റോം. ഷൂട്ടിംഗ്, സ്ക്വാഷ്, ജിംനാസ്റ്റിക്സ്, ഭാരോദ്വഹനം, അമ്പെയ്ത്ത്, കനോയിംഗ്, കയാക്കിംഗ് എന്നിവയ്ക്കുള്ള സൗകര്യങ്ങളും സർവകലാശാലയിലുണ്ടാകും. 540 സ്ത്രീകളും 540 പുരുഷ കായികതാരങ്ങളും ഉൾപ്പെടെ 1080 കായികതാരങ്ങൾക്ക് പരിശീലനം നൽകാനുള്ള ശേഷി സർവകലാശാലയ്ക്കുണ്ടാകും.
(
രാജ്യരക്ഷാ മന്ത്രാലയം
പരാക്രം പര്വ് ആഘോഷ പരിപാടികള് സംഘടിപ്പിക്കും
സര്ജിക്കല് സ്ട്രൈക്കിന്റെ രണ്ടാം വാര്ഷികത്തോടനുബന്ധിച്ച് 2018 സെപ്റ്റംബര് 28 മുതല് 30 വരെ പരാക്രം പര്വ് ആചരിക്കും. ഇതിന്റെ ഭാഗമായി ഇന്ത്യാ ഗേറ്റിലും, രാജ്യത്തെ 53 കേന്ദ്രങ്ങളിലും പ്രത്യേക പരിപാടികള് നടക്കും. ഇന്ത്യന് സായുധ സേനയുടെയും, പ്രത്യേക സേനകളുടെയും ധീരത പ്രദര്ശിക്കുന്ന വിധമുള്ള പരിപാടികളാണ് പരാക്രം പര്വിന്റെ ഭാഗമായി സംഘടിപ്പിക്കുന്നത്. സെപ്റ്റംബര് 28 ന് ഇന്ത്യ ഗേറ്റില് നടക്കുന്ന പരിപാടിയില് പ്രതിരോധ മന്ത്രി ശ്രീമതി നിര്മല സീതാരാമന് പങ്കെടുക്കും. സായുധ സേനയുടെ ധീരത പ്രദര്ശിപ്പിക്കുന്ന ചലച്ചിത്രങ്ങളും, ഫോട്ടോകളും പരിപാടിയില് പ്രദര്ശിപ്പിക്കും. വിദ്യാര്ത്ഥികള് സൈനികര്ക്ക് അയച്ച കത്തുകളും പ്രദര്ശിപ്പിക്കും. ജമ്മു കാശ്മീരിലെ ഭീകരവാദികളില് നിന്നും പിടിച്ചെടുത്ത ആയുധങ്ങളും, ആര്ട്ടിലറി ഗണ് തുടങ്ങിയ മിലിട്ടറി ഉപകരങ്ങളും പരിപാടിയില് പ്രദര്ശിപ്പിക്കും. വിഖ്യാത ഗായകര് അവതരിപ്പിക്കുന്ന സംഗീത പരിപാടികളും പരാക്രം പര്വിന്റെ ഭാഗമായി നടക്കും. പൊതുജനങ്ങള്ക്ക് ഇന്ത്യാ ഗേറ്റുള്പ്പെടെ വിവിധ കേന്ദ്രങ്ങളിലെത്തി പരിപാടികളില് പങ്കെടുക്കുകയും, സെല്ഫികള് #ParakramParv എന്ന ഹാഷ്ടാഗില് സാമൂഹിക മാധ്യമങ്ങളില് പ്രസിദ്ധീകരിക്കുകയും ചെയ്യാനും അവസരമുണ്ട്.
എബി 
(Visitor Counter : 91
വിദ്യാഭ്യാസ മന്ത്രാലയം
വരാൻപോകുന്ന മത്സര പരീക്ഷകളുടെയും ബോര്ഡ് പരീക്ഷകളുടെയും പശ്ചാത്തലത്തിൽ, കേന്ദ്ര വിദ്യാഭ്യാസ വകുപ്പ് മന്ത്രി, അധ്യാപകർ, രക്ഷകർത്താക്കൾ, വിദ്യാർഥികൾ എന്നിവരുമായി വെർച്ച്വൽ ആയി ആശയവിനിമയം നടത്തി
വരാൻപോകുന്ന മത്സര പരീക്ഷകൾ, ബോർഡ് പരീക്ഷകൾ എന്നിവയുടെ പശ്ചാത്തലത്തിൽ കേന്ദ്ര വിദ്യാഭ്യാസ മന്ത്രി ശ്രീ രമേശ് പൊക്രിയാൽ നിശാoഗ് രാജ്യത്തെ അധ്യാപകർ, വിദ്യാർത്ഥികൾ, രക്ഷകർത്താക്കൾ എന്നിവരുമായി വെർച്ച്വൽ ആശയവിനിമയം നടത്തി.
2021ലെ ജെഇഇ മെയിൻ പരീക്ഷ നാല് തവണയായി നടത്താനുള്ള നിർദ്ദേശം പരിശോധിച്ച് വരികയാണെന്ന് അദ്ദേഹം പറഞ്ഞു. ഫെബ്രുവരി അവസാനം തുടങ്ങി മാർച്ച്, ഏപ്രിൽ, മെയ് മാസങ്ങളിലായി, ഓരോതവണയും മൂന്നു-നാലു ദിവസം ആയി പരീക്ഷ നടത്താനാണ് നിർദ്ദേശം വന്നിട്ടുള്ളത്. ജെഇഇ മെയിൻ-2021 പരീക്ഷയുടെ സിലബസ് മുൻ വർഷത്തേത് തന്നെയായിരിക്കും.
വരുന്ന അക്കാദമിക് വർഷത്തേക്ക് പ്രവേശനത്തിനായി, ഒന്ന്/രണ്ട്/മൂന്ന്/നാല് തവണ ജെഇഇ മെയിൻ 2021 പരീക്ഷ എഴുതാൻ ഉദ്യോഗാർഥികൾക്ക് അവസരം നൽകുമെന്നും കേന്ദ്ര മന്ത്രി പറഞ്ഞു. റാങ്ക് നിർണയത്തിനായി ഇവയിൽ ഏറ്റവും മികച്ച പ്രകടനം പരിഗണിക്കുമെന്നും അദ്ദേഹം പറഞ്ഞു.
കേന്ദ്ര ആരോഗ്യ കുടുംബക്ഷേമ മന്ത്രാലയവും ദേശീയ മെഡിക്കൽ കമ്മീഷനുമായി ചർച്ച ചെയ്ത ശേഷം 'നീറ്റ്2021  പരീക്ഷയ്ക്കുള്ള തീയതി തീരുമാനിക്കും.
10, 12 ക്ലാസുകളിലെ ബോർഡ് പരീക്ഷ സംബന്ധിച്ച് തീരുമാനമെടുക്കുന്നതിന് ബന്ധപ്പെട്ട കക്ഷികളുമായി ചർച്ചകൾ നടന്നുവരികയാണെന്നും പരീക്ഷാ തീയതി ഉടൻ പ്രഖ്യാപിക്കുമെന്നും വിദ്യാഭ്യാസ മന്ത്രി അറിയിച്ചു. പ്രാക്ടിക്കൽ ഉൾപ്പെടെ ബോർഡ് പരീക്ഷകളുടെ തീയതി സംബന്ധിച്ച് സിബിഎസ്ഇ ഇനിയും തീരുമാനം എടുക്കേണ്ടതുണ്ട്. പരീക്ഷയ്ക്ക് മുമ്പായി ക്ലാസ്സുകളിൽ പ്രാക്ടിക്കൽ നടത്താൻ അവസരം ലഭിച്ചില്ലെങ്കിൽ പ്രാക്ടിക്കൽ പരീക്ഷകൾക്ക്, ബദൽ സംവിധാനം ഏർപ്പെടുത്തുമെന്ന് മന്ത്രി വ്യക്തമാക്കി.
പന്ത്രണ്ടാം ക്ലാസിലെ ഒഴിവാക്കിയ പാഠ്യപദ്ധതികളെ കുറിച്ചുള്ള സംശയങ്ങൾക്ക് മറുപടിയായി, പുതുക്കിയ പാഠ്യപദ്ധതി സിബിഎസ്ഇ അതിന്റെ വെബ്സൈറ്റിൽ അപ്ലോഡ് ചെയ്തിട്ടുണ്ടെന്ന് കേന്ദ്രമന്ത്രി പറഞ്ഞു. ഒഴിവാക്കിയ ഭാഗത്തിന്റെ സംക്ഷിപ്തരൂപവും ചേർത്തിട്ടുണ്ട്. സംശയങ്ങളുണ്ടെങ്കിൽ സ്കൂളുകൾക്ക് സിബിഎസ്ഇ-യെ ബന്ധപ്പെടുകയോ സിബിഎസ്ഇ-യുടെ www.cbseacademic.nic.inവെബ്സൈറ്റ് സന്ദർശിക്കുകയോ ചെയ്യാം. ഓരോ പാഠ ഭാഗത്തിന്റെയും വീഡിയോ വെബ്സൈറ്റിൽ അപ്ലോഡ് ചെയ്യാൻ സിബിഎസ്ഇ-ക്ക് നിർദ്ദേശം നൽകുമെന്നും കേന്ദ്ര വിദ്യാഭ്യാസ വകുപ്പ് മന്ത്രി അറിയിച്ചു.
(Visitor Counter : 213
പ്രധാനമന്ത്രിയുടെ ഓഫീസ്
ഇന്നത്തെ റെക്കോർഡ് വാക്സിനേഷൻ സംഖ്യകളെ പ്രധാനമന്ത്രി അഭിനന്ദിച്ചു
ഇന്നത്തെ റെക്കോർഡ് വാക്സിനേഷൻ സംഖ്യകളെ പ്രശംസിച്ച പ്രധാനമന്ത്രി ശ്രീ നരേന്ദ്ര മോദി, വാക്സിനേഷൻ 1 കോടി കടക്കുന്നത് ഒരു സുപ്രധാന നേട്ടമാണെന്ന് പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഇന്ന് വാക്സിനേഷനുകളുടെ എണ്ണം റിക്കോർഡിൽ ! "
ഒരു കോടി കടക്കുക എന്നത് ഒരു സുപ്രധാന നേട്ടമാണ്. വാക്സിനേഷൻ എടുക്കുന്നവർക്കും വാക്സിനേഷൻ വിജയകരമാക്കിയവർക്കും അഭിനന്ദനങ്ങൾ. "
ആരോഗ്യ, കുടുംബക്ഷേമ മന്ത്രാലയം
38.60 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി, ജൂലൈ 11, 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നീ നടപടികളിലൂടെ കേന്ദ്ര ഗവണ്മെന്റ് വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര ഗവണ്മെന്റ് തന്നെ 75 % വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 38.60 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 11,25,140 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പടെ 37,16,47,625 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.44 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ  ഡിജിറ്റൽ പേയ്മെന്റ് സൊല്യൂഷനായ ഇ-റൂപ്പിക്കു പ്രാരംഭം കുറിക്കും
പ്രധാനമന്ത്രി നാളെ (ആഗസ്റ്റ് 2 ന് വീഡിയോ കോൺഫറൻസിംഗ് വഴി നിർദ്ദിഷ്ട ഡിജിറ്റൽ പേയ്മെന്റ് സൊല്യൂഷനായ ഇ-റൂപ്പിയുടെ പ്രകാശനം നിർവഹിക്കും.
പ്രധാനമന്ത്രി എപ്പോഴും ഡിജിറ്റൽ സംരംഭങ്ങൾക്ക് നേതൃത്വം നൽകിയിട്ടുണ്ട്. വർഷങ്ങളായി, ഗവണ്മെന്റി നും ഗുണഭോക്താവിനുമിടയിൽ പരിമിതമായ ടച്ച് പോയിന്റുകളോടെ, ഉദ്ദേശിച്ച ഗുണഭോക്താക്കളെ ലക്ഷ്യവും ചോർച്ചയും ഇല്ലാത്ത രീതിയിൽ ആനുകൂല്യങ്ങൾ എത്തുന്നുവെന്ന് ഉറപ്പുവരുത്തുന്നതിനായി നിരവധി പ്രോഗ്രാമുകൾ ആരംഭിച്ചു. ഇലക്ട്രോണിക് വൗച്ചർ എന്ന ആശയം നല്ല ഭരണത്തിന്റെ ഈ കാഴ്ചപ്പാട് മുന്നോട്ട് കൊണ്ടുപോകുന്നു.
ഇ-റൂപ്പിയെ കുറിച്ച് :
ഡിജിറ്റൽ പേയ്മെന്റിനുള്ള പണരഹിതവും സമ്പർക്കരഹിതവുമായ ഉപകരണമാണ് ഇ-റൂപ്പി. ഇത് ഒരു ക്യുആർ കോഡ് അല്ലെങ്കിൽ എസ്എംഎസ് സ്ട്രിംഗ് അധിഷ്ഠിത ഇ-വൗച്ചർ ആണ്, ഇത് ഗുണഭോക്താക്കളുടെ മൊബൈലിലേക്ക് എത്തിക്കുന്നു. ഈ തടസ്സമില്ലാത്ത ഒറ്റത്തവണ പേയ്മെന്റ് സംവിധാനത്തിന്റെ ഉപയോക്താക്കൾക്ക് കാർഡ്, ഡിജിറ്റൽ പേയ്മെന്റ് ആപ്പ് അല്ലെങ്കിൽ ഇന്റർനെറ്റ് ബാങ്കിംഗ് ആക്സസ് ഇല്ലാതെ സേവന ദാതാവിൽ വൗച്ചർ റിഡീം ചെയ്യാൻ കഴിയും. സാമ്പത്തിക സേവന വകുപ്പ്, ആരോഗ്യ & കുടുംബ ക്ഷേമ മന്ത്രാലയം, ദേശീയ ആരോഗ്യ അതോറിറ്റി എന്നിവയുടെ സഹകരണത്തോടെയാണ് നാഷണൽ പേയ്മെന്റ് കോർപ്പറേഷൻ ഓഫ് ഇന്ത്യ യുപിഐ പ്ലാറ്റ്ഫോമിൽ ഇത് വികസിപ്പിച്ചെടുത്തിട്ടുള്ളത് .
ഇ-റൂപ്പി സേവനങ്ങളുടെ സ്പോൺസർമാരെ ഗുണഭോക്താക്കളുമായും സേവനദാതാക്കളുമായും ഒരു ഫിസിക്കൽ ഇന്റർഫേസ് ഇല്ലാതെ ഡിജിറ്റൽ രീതിയിൽ ബന്ധിപ്പിക്കുന്നു. ഇടപാട് പൂർത്തിയായതിനുശേഷം മാത്രമേ സേവന ദാതാവിന് പണമടയ്ക്കാൻ കഴിയൂ എന്നും ഇത് ഉറപ്പാക്കുന്നു. പ്രീ-പെയ്ഡ് ആയതിനാൽ, ഒരു ഇടനിലക്കാരന്റെയും പങ്കാളിത്തമില്ലാതെ സേവന ദാതാവിന് സമയബന്ധിതമായി പണമടയ്ക്കുന്നത് ഇത് ഉറപ്പ് നൽകുന്നു.
(ക്ഷേമ സേവനങ്ങളുടെ ചോർച്ചയില്ലാത്ത വിതരണം ഉറപ്പാക്കുന്ന ദിശയിലുള്ള ഒരു വിപ്ലവകരമായ സംരംഭമായി ഇത് മാറുമെന്ന് പ്രതീക്ഷിക്കുന്നു. മാതൃ -ശിശു ക്ഷേമ പദ്ധതികൾ, ക്ഷയരോഗ നിർമാർജന പരിപാടികൾ, ആയുഷ്മാൻ ഭാരത് പ്രധാനമന്ത്രി ജൻ ആരോഗ്യ യോജന, വളം സബ്സിഡികൾ തുടങ്ങിയ പദ്ധതികൾക്കു കീഴിൽ മരുന്നുകളും പോഷകാഹാര പിന്തുണയും നൽകുന്ന പദ്ധതികൾക്കു കീഴിൽ സേവനങ്ങൾ നൽകാനും ഇത് ഉപയോഗിക്കാം. അവരുടെ ജീവനക്കാരുടെ ക്ഷേമത്തിന്റെയും കോർപ്പറേറ്റ് സാമൂഹിക ഉത്തരവാദിത്ത പരിപാടികളുടെയും ഭാഗമായി ഈ ഡിജിറ്റൽ വൗച്ചറുകൾ പ്രയോജനപ്പെടുത്താം.
പ്രധാനമന്ത്രിയുടെ ഓഫീസ്
മുൻ പ്രധാനമന്ത്രി ശ്രീ പി വി നരസിംഹറാവുവിന്റെ നൂറാം ജന്മവാർഷിക ദിനത്തിൽ പ്രധാനമന്ത്രി ശ്രദ്ധാ ഞ്ജലി അർപ്പിച്ചു
മുൻ പ്രധാനമന്ത്രി ശ്രീ പി വി നരസിംഹറാവുവിന്റെ നൂറാം ജന്മവാർഷിക ദിനത്തിൽ പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു :
മുൻ പ്രധാനമന്ത്രി ശ്രീ പി വി നരസിംഹറാവു ജിയുടെ നൂറാം ജന്മവാർഷിക ദിനത്തിൽ ആദരാഞ്ജലികൾ. ദേശീയ വികസനത്തിന് ഇന്ത്യ നൽകിയ സമഗ്ര സംഭാവനകളെ ഓർമിക്കുന്നു. ശ്രദ്ധേയമായ പാണ്ഡിത്യംവും, ബുദ്ധിയും അദ്ദേഹത്തെ അനുഗ്രഹിച്ചു.
കഴിഞ്ഞ വർഷം ജൂണിൽ # മാൻകിബാത്തിൽ ഞാൻ അദ്ദേഹത്തെക്കുറിച്ച് സംസാരിച്ചത് പങ്കിടുന്നു. "
ആരോഗ്യ, കുടുംബക്ഷേമ മന്ത്രാലയം
കോവിഡ് 19: കേരളം, കര്ണാടകം, രാജസ്ഥാന്, ഛത്തീസ്ഗഢ്, പശ്ചിമ ബംഗാള് എന്നിവിടങ്ങളിലേക്ക് കേന്ദ്ര ഗവണ്മെന്റ് ഉന്നതതല സംഘത്തെ അയക്കും
കണ്ടെയ്ന്മെന്റ്, നിരീക്ഷണം, പരിശോധന, രോഗവ്യാപനനിയന്ത്രണം, ഫലപ്രദമായ ചികിത്സ എന്നിവയ്ക്കു കരുത്തു പകരാന് കേന്ദ്ര സംഘങ്ങള് സഹായിക്കും
കേന്ദ്ര ആരോഗ്യ- കുടുംബക്ഷേമ മന്ത്രാലയം കേരളം, കര്ണാടകം, രാജസ്ഥാന്, ഛത്തീസ്ഗഢ്, പശ്ചിമ ബംഗാള് എന്നിവിടങ്ങളിലേക്ക് ഉന്നതതല കേന്ദ്ര സംഘങ്ങളെ അയക്കും. കഴിഞ്ഞ ദിവസങ്ങളില് പുതിയ കോവിഡ് 19 ബാധിതരുടെ എണ്ണത്തില് ഈ സംസ്ഥാനങ്ങളില് വര്ധന രേഖപ്പെടുത്തിയിരുന്നു.
ഓരോ സംഘത്തിലും ഒരു ജോയിന്റ് സെക്രട്ടറി , പൊതുജനാരോഗ്യകാര്യങ്ങള് പരിശോധിക്കാന് പൊതുജനാരോഗ്യ വിദഗ്ദ്ധന്, രോഗബാധ തടയാനുള്ള നടപടികള് സ്വീകരിക്കാനായും സംസ്ഥാനം സ്വീകരിച്ചിരിക്കുന്ന ചികിത്സാനിര്വഹണ മാര്ഗനിര്ദേശങ്ങള് പരിശോധിക്കാനായുമുള്ള ആരോഗ്യവിദഗ്ധന് എന്നിവരുണ്ടാകും.
കണ്ടെയ്ന്മെന്റ്, നിരീക്ഷണം, പരിശോധന, രോഗവ്യാപന നിയന്ത്രണ നടപടികള്, രോഗബാധിതരുടെ ചികിത്സ തുടങ്ങിയവ ശക്തിപ്പെടുത്തുന്നതിനുള്ള സംസ്ഥാനങ്ങളുടെ ശ്രമങ്ങള്ക്ക് കേന്ദ്ര സംഘം പിന്തുണയേകും. സമയബന്ധിതമായ രോഗനിര്ണയവും തുടര്നടപടികളുമായി ബന്ധപ്പെട്ട വെല്ലുവിളികള് ഫലപ്രദമായി കൈകാര്യം ചെയ്യാനും മാര്ഗനിര്ദേശം നല്കും.
കേരളത്തിലെ ആകെ രോഗബാധിതര് 3,17,929 ആണ്, ഇത് രാജ്യത്തെ ആകെ രോഗികളുടെ 4.3% ആണ്. ദശലക്ഷത്തിലെ രോഗികള് 8906 ആണ്. ആകെ രോഗമുക്തര് 2,22,231. ചികിത്സയിലുള്ളത് 94,609 പേരാണ്. സംസ്ഥാനത്തെ ആകെ മരണസംഖ്യ 1089. മരണനിരക്ക് 0.34 ശതമാനവും ദശലക്ഷത്തിന് 31 മരണവുമാണ്.
കര്ണാടകത്തില് ആകെ 7,43,848 പേര്ക്കാണ് രോഗം ബാധിച്ചത്. ദേശീയതലത്തിലെ 10.1 ശതമാനം. ദശലക്ഷം ജനസംഖ്യയില് 11,010 കേസുകളാണുള്ളത്. 6,20,008 രോഗികള് സുഖം പ്രാപിച്ചു. രോഗമുക്തി നിരക്ക് 83.35%. ചികിത്സയിലുള്ളത് 1,13,557 പേര്. . 10,283 മരണവും 1.38% മരണനിരക്കും റിപ്പോര്ട്ട് ചെയ്തു. ദശലക്ഷം ജനസംഖ്യയില് 152 മരണങ്ങളും റിപ്പോര്ട്ട് ചെയ്തിട്ടുണ്ട്.
രാജസ്ഥാനില് ആകെ 1,67,279 രോഗബാധിതരുണ്ട്. . ദശലക്ഷത്തില് 2,064 രോഗികള്. രോഗമുക്തി നിരക്ക് 86.07%. 1,43,984 പേരാണ് രോഗമുക്തരായത്. നിലവില് ചികിത്സയിലുള്ളത് 21,587 പേര് . മരണസംഖ്യ 1,708; മരണ നിരക്ക് 1.02%; ദശലക്ഷത്തിലെ മരണസംഖ്യ 21.
പശ്ചിമ ബംഗാളില് ആകെ രോഗബാധിതര് 3,09,417 . ദശലക്ഷം ജനസംഖ്യയില് 3,106 രോഗികള്. ആകെ രോഗമുക്തര് 2,71,563. മുക്തിനിരക്ക് 87.77%. 31,984 പേരാണ് നിലവില് ചികിത്സയില്. രാജ്യത്തുള്ളതിന്റെ 4 ശതമാനമാണിത്. ആകെ മരണം 5,870; മരണനിരക്ക് 1.90%, ദശലക്ഷത്തിലെ മരണം 59.
ഛത്തീസ്ഗഢില് ആകെ 1,53,515 രോഗബാധിതര്, ദശലക്ഷത്തിലെ രോഗികള് 5,215. രോഗമുക്തര് 1,23,943. മുക്തി നിരക്ക് 80.74%. ദേശീയ തലത്തിലുള്ളതിന്റെ 3.5% ആയ 28,187 പേരാണ് ചികിത്സയിലുള്ളത്. ആകെ 1385 മരണം; മരണനിരക്ക് 0.90%. ദശലക്ഷത്തില് 47 മരണം.
(